при споразумения по заемане и обратно изкупуване на ценни книжа.
 Настоящият образец съдържа списък по отделни позиции на активите, държани пряко от групата (т.е. не на принципа на подробен преглед), които може да бъдат класифицирани като актив от категории 0—9 (по отношение на управляваните от застрахователното/презастрахователното предприятие продукти, обвързани с индекс и с дялове в инвестиционен фонд, трябва да бъдат отчитани също само активите, обхванати от категории активи 0—9, т.е. възстановяванията и пасивите, свързани с тези продукти, не биват отчитани), със следните изключения:
 a)
 Паричните средства се отчитат в един ред за всяка отделна валута, за всяка комбинация от позиции C0060, C0070, C0080 и C0090;
 b)
 Прехвърляемите депозити (парични еквиваленти) и други депозити със срок до падежа по-малко от една година се отчитат в един ред за всяка двойка банки и валута, за всяка комбинация от позиции C0060, C0070, C0080, C0090 и C0290;
 c)
 Ипотеките и заемите за физически лица, включително заеми по полици, се отчитат в два реда, един ред за заеми, предоставени на административния, управителния или надзорния орган, за всяка комбинация от позиции C0060, C0070, C0080, C0090 и C0290, и друг ред за заеми, предоставени на други физически лица, за всяка комбинация от позиции C0060, C0070, C0080, C0090 и C0290;
 d)
 Депозитите към цеденти се отчитат в един ред, за всяка комбинация от позиции C0060, C0070, C0080 и C0090;
 e)
 Машините и съоръженията за собствено ползване на предприятието се отчитат в един ред за всяка комбинация от позиции C0060, C0070, C0080 и C0090.
 Образецът се състои от две таблици: „Информация за държани позиции“ и „Информация за активи“.
 В таблица „Информация за държани позиции“ всеки актив се отчита отделно в толкова на брой реда, колкото е необходимо, за да се попълнят правилно всички изисквани в таблицата променливи. Ако една променлива на даден актив може да получи две стойности, то този актив трябва да бъде отчетен в повече от един ред.
 В таблица „Информация за активи“ всеки актив се отчита отделно, в един ред за всеки актив, като се попълват всички изисквани в таблицата променливи.
 Образецът се прилага за метод 1 (метод, основан на счетоводно консолидиране), метод 2 (метод на приспадане и агрегиране) и комбинация от метод 1 и 2.
 Когато се използва единствено метод 1, отчитането отразява консолидираната позиция на държаните от групата активи, нетно от сделките в рамките на групата. Отчитането се извършва по следния начин:
 —
 Позиции „Юридическо наименование на предприятието“ (C0010) и „Идентификационен код на предприятието“ (C0020) не се отчитат;
 —
 Активите, държани от застрахователните или презастрахователните предприятия, притежаващи дялово участие, застрахователните холдинги или финансовите холдинги със смесена дейност, се отчитат позиция по позиция;
 —
 Активите, държани от предприятията, консолидирани в съответствие с член 335, параграф 1, букви а), б) и в) от Делегиран регламент (ЕС) 2015/35, се отчитат позиция по позиция;
 —
 Дяловите участия в предприятия, консолидирани в съответствие с член 335, параграф 1, букви г), д) и е) от Делегиран регламент (ЕС) 2015/35, се отчитат в един ред, като това се посочва чрез използване на наличните в поле C0310 варианти.
 Когато се използва единствено